Diari Oficial de la Generalitat Valenciana


Sumari del DOGV 7806, del 15-06-2016 (2016/3799)

RESOLUCIÓ de 13 de maig de 2016, de la directora general de Justícia, per la qual es resol inscriure la modificació dels Estatuts del Col·legi Oficial de Biòlegs de la Comunitat Valenciana, i se'n disposa la publicació en el Diari Oficial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7806

Data del DOGV
:   15-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3799


Data del document
:   13-05-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 13 de maig de 2016, de la directora general de Justícia, per la qual es resol inscriure la modificació dels Estatuts del Col·legi Oficial de Biòlegs de la Comunitat Valenciana, i se'n disposa la publicació en el Diari Oficial de la Comunitat Valenciana. [2016/3799]  
Vist l'expedient de modificació estatutària instruït a instàncies del Col·legi Oficial de Biòlegs de la Comunitat Valenciana, inscrit amb el número 90 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en què se sol·licita la inscripció de la seua modificació estatutària en el registre esmentat, atenent als següents  
  
Fets  
Primer. Els Estatuts del Col·legi Oficial de Biòlegs de la Comunitat Valenciana van ser aprovats per Resolució de de 16 de març de 2001, de la Secretaria General de la Conselleria de Justícia i Administracions Públiques (DOGV 3996, 10.05.2001).  
  
Segon. El degà del Col·legi Oficial de Biòlegs de la Comunitat Valenciana va presentar, en data 7 d'abril de 2015, sol·licitud d'inscripció de la modificació parcial dels Estatuts del Col·legi Oficial de Biòlegs de la Comunitat Valenciana en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
Tercer. Per mitjà d'ofici, de 16 de juliol de 2015, el Servei d'Entitats Jurídiques, de la Conselleria de Justícia, Administració Pública, Reformes Democràtiques i Llibertats Públiques, va sol·licitar al citat col·legi l'esmena de la seua petició inicial, en no correspondre's la persona que emetia el certificat de l'acord adoptat, i el degà firmant d'aquell, amb les persones que figuraven inscrites en el Registre de Col·legis Professionals i de Consells Valencians de Col·legis Professionals de la Comunitat Valenciana.  
  
Quart. Amb data 22 de juliol de 2015, va tindre entrada en el Registre de la Conselleria de Justícia, Administració Pública, Reformes Democràtiques i Llibertats Públiques, escrit del Col·legi Oficial de Biòlegs de la Comunitat Valenciana, pel qual s'esmenava la sol·licitud inicial.  
  
Cinqué. La modificació al text estatutari va ser aprovada per la Junta General extraordinària del col·legi, en la sessió de 12 de març de 2015, segons certificat lliurat el dia 16 de març de 2015 pel secretari del col·legi, amb el vistiplau del degà.  
  
Sisé. La modificació estatutària sol·licitada es referia al canvi de redacció de l'article 1, per addició dels punts 4, 5 i 6 i a l'article 5, per modificació del punt u).  
  
Seté. A la vista del contingut del punt u) de l'article 5, que es pretenia modificar, el Servei d'Entitats Jurídiques, dependent de la Direcció General de Justícia, va considerar oportú, amb caràcter previ a practicar el control de legalitat dels Estatuts, sol·licitar informe, per si es considerara que la modificació esmentada poguera col·lidir amb alguna professió col·legiada diferent de les que pretenia promoure la modificació estatutària.  
S'hi van sol·licitar informes del Col·legi Oficial de Tècnics Superiors en Prevenció de Riscos Laborals de la Comunitat Valenciana, Col·legi Professional en Ciències Ambientals de la Comunitat Valenciana, Col·legi d'Enginyers de Monts de la Comunitat Valenciana, Col·legi Oficial d'Enginyers Tècnics Agrícoles i Pèrits Agrícoles de València i Castelló i Col·legi d'Enginyers de Camins, Canals i Ports de la Comunitat Valenciana.  
Amb data 14 de gener de 2016, va tindre entrada en el Registre General de la Conselleria de Justícia, Administració Pública, Reformes Democràtiques i Llibertats Públiques, escrit del degà del Col·legi d'Enginyers de Camins, Canals i Ports de la Comunitat Valenciana, en el qual manifestava la seua oposició a la modificació pretesa pel Col·legi Oficial de Biòlegs de la Comunitat Valenciana i el suport al text alternatiu suggerit pel Servei d'Entitats Jurídiques.  
Amb data 25 de gener de 2016, va tindre entrada en el Registre General de la Conselleria de Justícia, Administració Pública, Reformes Democràtiques i Llibertats Públiques, escrit de la presidenta del Col·legi Oficial d'Enginyers Tècnics Agrícoles i Pèrits Agrícoles de València i Castelló, en el qual manifestava, de forma resumida, que «la redacció original de l'art. 5.u/EE COBCV és ajustada a dret i no col·lideix amb la ITA; no obstant això, es considera tècnicament més adequada la redacció alternativa proposada pel Servei d'Entitats Jurídiques».  
  
Huité. Per mitjà d'ofici de 22 de desembre de 2015, el Servei d'Entitats Jurídiques, de la Conselleria de Justícia, Administració Pública, Reformes Democràtiques i Llibertats Públiques, va comunicar observacions prèvies al fet que s'efectuara el control de legalitat a l'esmentat col·legi.  
  
Nové. Amb data 3 de maig de 2016, ha tingut entrada en el Registre de la Conselleria de Justícia, Administració Pública, Reformes Democràtiques i Llibertats Públiques, escrit del Col·legi Oficial de Biòlegs de la Comunitat Valenciana, pel qual se'n modificava la sol·licitud inicial, adjuntant el certificat del secretari, amb el vistiplau del president, pel qual s'aprovava la redacció final del punt 4 de l'article 1 i el punt t) de l'article 5 (denominat en l'escrit de sol·licitud de 7 d'abril de 2015, i en el certificat de l'acord adoptat per la Junta General extraordinària del col·legi, en la seua sessió de 12 de març de 2015, segons el certificat expedit el dia 16 de març de 2015, com a punt u).  
  
Així mateix, en l'escrit esmentat manifestaven que les modificacions dels punts 5 i 6 de l'article 1, ja van ser validades en Junta General extraordinària del col·legi de 2015 i que la seua redacció no s'havia vist afectada per correccions.   
  
Deu. La modificació final al text estatutari dels punts 5 i 6 de l'article 1 va ser aprovada per la Junta General extraordinària del col·legi, en la sessió de 12 de març de 2015, segons el certificat expedit el dia 16 de març de 2016 pel secretari del col·legi, amb el vistiplau del degà. Alhora, la modificació final al text estatutari del punt 4 de l'article 1 i de l'anteriorment denominat punt u), i que després de l'última comunicació del col·legi de 3 de maig de 2016, ha passat finalment a ser el punt t), van ser aprovades per la Junta General extraordinària del col·legi, en la sessió de 28 d'abril de 2016, segons el certificat expedit el dia 3 de maig de 2016 pel secretari del col·legi, amb el vistiplau del degà, el text final del qual és del següent tenor literal:  
  
«Article 1  
4. El Col·legi Oficial de Biòlegs de la Comunitat Valenciana és únic en el seu territori i assumirà les funcions atribuïdes per la llei als consells valencians de col·legis professionals, en tot allò que els siga d'aplicació.  
5. El Col·legi Oficial de Biòlegs de la Comunitat Valenciana és autònom respecte a altres entitats de la mateixa professió fora del seu àmbit territorial.  
6. Les relacions del Col·legi Oficial de Biòlegs de la Comunitat Valenciana amb les altres entitats a què es refereix l'apartat anterior, es regeixen pels principis de col·laboració i cooperació voluntàries i es formalitzaran per mitjà d'acords o convenis, sense perjudici del dret d'accés, acció i representació directa del Col·legi Oficial de Biòlegs de la Comunitat Valenciana enfront de totes les institucions de l'Estat i de les funcions de representació general que hi puguen complir.  
  
Article 5  
t) Organitzar cursos per a procurar la formació continuada i el perfeccionament de l'activitat professional dels biòlegs, d'acord amb les necessitats de la professió. Així mateix, podrà impartir formació per al professorat, formació per a l'ocupació i formació per al reciclatge professional i laboral, així com la formació, innovació i elaboració de recursos educatius en els àmbits de la titulació pròpia dels seus col·legiats, i en totes aquelles matèries que tinguen relació amb la biologia».  
  
  
Fonaments de dret  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana i en els propis Estatuts del col·legi.  
  
Segon. L'expedient ha estat tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent perquè així ho disposa l'article 6.1 de l'esmentada Llei 6/1997, tenint en compte allò que s'ha previst per la disposició final del Decret 4/2002, de 8 de gener, en virtut de les atribucions que té conferides per l'article 9 del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
Vistos l'article 36 de la Constitució i l'article 49.1.22 de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última; i la resta de disposicions complementàries de pertinent aplicació, es dicta la següent resolució:  
  
Primer  
Inscriure la modificació dels punts 4, 5 i 6 de l'article 1, així com el punt t) de l'article 5 dels Estatuts del Col·legi Oficial de Biòlegs de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.  
  
  
Segon  
Publicar la present resolució en el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació. Tot això, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'hi considere oportuna.  
  
  
València, 13 de maig de 2016.- La directora general de Justícia: M.ª Àngels Garcia Vidal.